
Cofnodion cryno o gyfarfod y Pwyllgor Archwilio a Sicrhau
Risg Ombwdsmon Gwasanaethau Cyhoeddus Cymru 
a gynhaliwyd ar 29 Ebrill 2026


Yn bresennol:	Mike Usher (Aelod Annibynnol a Chadeirydd)
Dave Tosh (Aelod Annibynnol ac Is-Gadeirydd)
Jayne Woods (Aelod Annibynnol)
John McSherry (Aelod Annibynnol)
Nia Roberts (Aelod Annibynnol a Chadeirydd Panel Cynghori)

Hefyd  
yn bresennol:	Michelle Morris (Ombwdsmon Gwasanaethau Cyhoeddus Cymru)
Heather Beynon (Cyfarwyddwr Gweithredol Adnoddau Corfforaethol)
Katrin Shaw (Cyfarwyddwr Gweithredol Gwaith Achos a Chyfreithiol)
Pennaeth TG
Rheolwr Llywodraethu Gwybodaeth
Pennaeth Cyllid & Risg
TIAA
Archwilio Cymru
Cynorthwyydd Gweithredol Dros Dro (Cofnodion)

	

	1.
	Gair o Groeso a Datganiad o Fuddiannau

	1.1
	Croesawyd y mynychwyr i’r cyfarfod a chyflwynwyd pawb gan y Cadeirydd  

	
	

	1.2
	Derbyniwyd un Datganiad o Fuddiant ac fe’i cofnodwyd. 

	
	

	2.
	Ymddiheuriadau am Absenoldeb a Chworwm

	2.1
	Cafwyd ymddiheuriad o absenoldeb gan Laura Davies.  

	
	

	3.
	Materion Archwilio Mewnol

	3.1
	Materion Archwilio – Adroddiad Blynyddol 2025-26

	3.1.1
	Derbyniwyd y Pwyllgor yr Adroddiad Blynyddol Archwilio Mewnol a chofnodwyd y casgliad ‘sicrwydd rhesymol’.

	
	

	3.1.2
	Nodwyd fod hwn yn adroddiad positif, heb unrhyw faterion sylweddol wedi’u hadnabod. 

	
	

	3.2
	Archwiliad Mewnol – Adroddiad Cynnydd 

	3.2.1
	Nododd y Pwyllgor gynnydd da o ran gweithredu’r argymhellion, gyda’r mwyafrif wedi’u cwblhau a chynllun archwilio’r flwyddyn flaenorol wedi’i gau’n effeithiol.

	
	

	3.3
	Cynllun Blynyddol Archwiliad Mewnol 2026-27

	3.3.1
	Ystyriodd a chymeradwyodd y Pwyllgor y Cynllun Archwilio Mewnol Blynyddol ar gyfer 2026–27, gan gynnwys nodi cywirdeb data ac amseriad arfaethedig o waith seiberddiogelwch i gefnogi ‘ffocws manwl’ i’r pwnc hwnnw gan y Pwyllgor ar gyfer cyfarfod ym mis Hydref.

	
	

	3.4
	Argymhellion Archwilio Mewnol 

	3.4.1
	Cynghorwyd y Pwyllgor bod yr holl argymhellion archwilio mewnol yn gyfredol a bod prosesau diwygiedig yn gweithredu'n effeithiol.

	
	

	4.
	Cofnodion

	4.1
	Cofnodion cyfarfod a’i cynhelir ar 27 Ionawr 2026

	4.1.1
	Cymeradwywyd cofnodion y cyfarfod a gynhaliwyd ar 27 Ionawr 2026 fel cofnod cywir. 

	
	

	4.2
	Cofnodion Cryno o’r cyfarfod a gynhaliwyd ar 27 Ionawr 2026 i’w cyhoeddi

	4.2.1
	Cymeradwywyd y cofnodion cryno i'w cyhoeddi, yn amodol ar fân newidiadau.

	
	

	5.
	Materion yn Codi (nad ydynt fel arall ar yr agenda) a Chofnod o’r Camau Gweithredu

	5.1
	Adolygodd y Pwyllgor gofnod y camau gweithredu a nododd fod y rhan fwyaf ohonynt wedi’u cwblhau neu wedi’u cynnwys ar yr agenda.

	
	

	5.2
	Derbyniodd y Pwyllgor y wybodaeth ddiweddaraf am waith yn ymwneud â’r adolygiad ôl-ddeddfwriaethol a’r argymhelliad ynghylch estyniadau posibl i gylch gwaith yr Ombwdsmon, gan nodi’r gwaith ymgysylltu a modelu parhaus.

	
	

	6.
	Adlewyrchiadau Cyd-destunol gan yr Ombwdsmon (ar lafar)

	6.1
	Derbyniodd y Pwyllgor ddiweddariad ar berfformiad diwedd y flwyddyn, gan nodi sefyllfa gyffredinol gref er gwaethaf y galw cynyddol, gyda thargedau perfformiad wedi'u cyflawni.

	
	

	6.2
	Nodwyd gwelliannau yng ngwaith achosion y Cod Ymddygiad, gyda gostyngiad sylweddol mewn achosion hŷn, ynghyd â chynnydd wrth ymgorffori pwerau newydd a newidiadau sefydliadol. 

	
	

	6.3
	Darparwyd diweddariadau ar gynllunio strategol, gan gynnwys datblygiad o’r Cynllun Strategol, Cynllun Busnes Blynyddol a fframwaith dangosyddion perfformiad allweddol, ynghyd â pharatoadau ar gyfer ymgysylltu yn dilyn etholiad y Senedd. 

	
	

	6.4
	Nododd y Pwyllgor y gwaith parhaus i gryfhau hyder mewn data a gallu arweinyddiaeth yn ystod cyfnod o drawsnewid sefydliadol. 

	
	




	7.
	Materion Llywodraethu a Risg

	7.1
	Adroddiad a Chofrestr Risgiau a Materion, gan gynnwys Polisi Rheolaeth Risg diwygiedig 

	7.1.1
	Adolygodd a chymeradwyodd y Pwyllgor y Polisi Rheoli Risg, yn amodol ar fân newidiadau. 

	
	

	7.1.2
	Adolygwyd y Gofrestr Risg, a nodwyd cynnydd cadarnhaol ar draws nifer o feysydd, gan gynnwys y gweithlu, gwaith achos, TG a hyder mewn data. 

	
	

	7.2
	Ystyriaeth fanwl o’r Risg Allweddol: Hyder Data 

	7.2.1
	Nododd y Pwyllgor y cynnydd sylweddol o ran cryfhau hyder mewn data, gan gynnwys gwelliannau mewn prosesau, dilysu a gweithgarwch sicrwydd

	
	

	7.2.2
	Ni chafodd unrhyw broblemau materol eu hadnabod, ac mae cynlluniau mewn lle ar gyfer parhau gwelliannau. 

	
	

	7.3
	Adroddiad Llywodraethu Gwybodaeth

	7.3.1
	Derbyniodd y Pwyllgor ddiweddariad ar weithgaredd llywodraethu gwybodaeth ddiweddar, gan gynnwys diweddariadau polisi, gofynion cadw dogfennau wedi’u diwygio a gweithio i ddatblygu fframwaith llywodraethu AI. 

	
	

	7.3.2
	Ni adroddwyd am unrhyw ddigwyddiadau a oedd angen eu dwysáu.  

	
	

	7.4
	Datganiad Llywodraethu Drafft 

	7.4.1
	Adolygodd y Pwyllgor y Datganiad Llywodraethu Drafft a nododd ei fod yn parhau i fod yn gyson i raddau helaeth â blynyddoedd blaenorol, gyda diweddariadau i adlewyrchu'r cyfnod adrodd cyfredol.

	
	

	8.
	Materion Archwilio Ariannol ac Allanol 

	8.1
	Argymhellion Archwilio Allanol

	8.1.1
	Ni nodwyd unrhyw ddiweddariadau na phryderon. 

	
	

	8.2
	Cynllun Archwilio Cymru 25-26

	8.2.1
	Adolygodd y Pwyllgor y Cynllun Archwilio, gan nodi ei gysondeb â blynyddoedd blaenorol a meysydd ffocws allweddol. 

	
	

	8.3
	Ymholiadau Archwilio i’r rhai sy’n gyfrifol am Lywodraethu a Rheoli

	8.3.1
	Cymeradwyodd y Pwyllgor yr ymateb i ymholiadau Archwilio Cymru.

	
	

	8.4
	Monitro Ariannol ac Alldro Dangosol 2025-26

	8.4.1
	Nododd y Pwyllgor sefyllfa ariannol gref ar ddiwedd y flwyddyn ynghyd â rheolaeth ariannol effeithiol. 

	
	




	9.
	Materion PASR a Rheoli Pwyllgor 

	9.1
	Materion arall sydd angen eu hadrodd i’r Pwyllgor Archwilio a Sicrhau Risg

	9.1.1
	Rhoddwyd diweddariad ar gaffael gwefannau, a oedd wedi’u gwblhau yn y chwarter blaenorol. 

	
	

	
10.
	Unrhyw Fater Arall

	10.1
	Atgoffwyd yr Aelodau i adolygu a diweddaru eu Cofrestr Buddiannau.

	
	

	10.2
	Diolchodd y Pwyllgor i Heather Beynon am ei chyfraniad i OGCC a dymunodd yn dda iddi i'r dyfodol.

	
	

	11.
	Dyddiad Cyfarfod Nesaf

	11.1
	Cynhelir cyfarfod nesaf y Pwyllgor Archwilio a Sicrhau Risg yn swyddfa’r OGCC ar Ddydd Mawrth, 21 Gorffennaf 2026. 

